РЕГЛАМЕНТ (ЕО) № 1077/2009 НА КОМИСИЯТА
от 10 ноември 2009 година
за определяне на краен срок за подаване на заявления за помощ за частно складиране на свинско месо в съответствие с Регламент (ЕО) № 1329/2008
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, букви а) и г) във връзка с член 4 от него,
като има предвид, че:
(1)
Помощ за частно складиране се предоставя в съответствие с Регламент (ЕО) № 1329/2008 на Комисията от 22 декември 2008 година за приемане на спешни мерки за подпомагане на пазара на свинско месо под формата на помощ за частно складиране в Обединеното кралство (2). Помощта е предоставена при изключителни обстоятелства, когато през декември 2008 г. в сектора на свинското месо в Ирландия и в Северна Ирландия бяха установени повишени нива на полихлорирани бифенили (PCB) в свинското месо с произход от Ирландия. Тъй като ситуацията се промени, мерките вече не са необходими.
(2)
Следователно предоставянето на помощ за частно складиране на свинско месо следва да бъде прекратено и да бъде определен краен срок за подаване на заявления за помощ.
(3)
За да се избегнат спекулации, регламентът следва да влезе в сила в деня на своето публикуване, а за краен срок за подаване на заявленията следва да бъде определен денят, следващ датата на влизането в сила на регламента.
(4)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Крайният срок за подаване на заявления за помощи за частно складиране на свинско месо в съответствие с Регламент (ЕО) № 1329/2008 е 13 ноември 2009 г.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 ноември 2009 година.